SK Úradný vestník Európskej únie C 307/1

SPRÁVA O FINANČNEJ ČINNOSTI V ROKU 2012

Oddiel II – Európska rada a Rada

2013/C 307/01

OBSAH

1. ÚVOD

2. ZHRNUTIE

3. CIELE A ROZPOČET NA ROZPOČTOVÝ ROK 2012

3.1. Hlavné administratívne ciele

3.2. Zostavenie rozpočtu Európskej rady a Rady v roku 2012

3.2.1. Všeobecné smerovanie

3.2.2. Rozpočet na rok 2012

3.2.3. Rozpočet na rok 2012 a okruh 5 finančného výhľadu rozpočtu EÚ

4. CELKOVÝ PREHĽAD PLNENIA ROZPOČTU V ROKU 2012

4.1. Činnosti a ciele v roku 2012

4.1.1. Činnosti Európskej rady a Rady v roku 2012

4.1.2. Dosiahnutie administratívnych cieľov v roku 2012

4.2. Príjmy

4.3. Výdavky v roku 2012

4.3.1. Prehľad plnenia rozpočtu v rokoch 2004 – 2012

4.3.2. Čerpanie rozpočtových prostriedkov podľa kategórií v roku 2012

4.3.3. Úpravy rozpočtu v roku 2012

4.4. Prenesené rozpočtové prostriedky

4.4.1. Čerpanie rozpočtových prostriedkov prenesených z roku 2011 do roku 2012

4.4.2. Rozpočtové prostriedky prenesené z roku 2012 do roku 2013

4.5. Pripísané príjmy

4.5.1. Pripísané príjmy, ktoré vznikli pred rokom 2012

4.5.2. Pripísané príjmy, ktoré vznikli v roku 2012

1. ÚVOD

Tento dokument predstavuje v súlade s článkom 142 nariadenia o rozpočtových pravidlách (1) správu o rozpočtovom a finančnom hospodárení oddielu II rozpočtu EÚ (Európska rada a Rada) za rozpočtový rok 2012.

Táto správa vychádza z účtovnej závierky za rok 2012, zo zistení uvedených vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu získaných z finančného systému Rady.

Kapitola 3 tejto správy predstavuje zhrnutie rámca stanoveného na rozpočtový rok 2012. Celkový prehľad čerpania rozpočtových prostriedkov dostupných v roku 2012 sa uvádza v kapitole 4.

Plnenie rozpočtu v roku 2012 podľa jednotlivých rozpočtových riadkov sa uvádza v prílohe.

2. ZHRNUTIE

Generálny sekretariát Rady (ďalej „GSR“) pokračoval v roku 2012 v úsilí racionalizovať zostavenie a plnenie rozpočtu posilnením základných vedomostí a operačných kompetencií svojich finančných zástupcov. Účinkom dôkladnej analýzy skutočných potrieb a stanovenia priorít sa rozpočet Európskej rady a Rady (ďalej „ER/R“) na rok 2012 znížil v porovnaní s rokom 2011 o 29 miliónov EUR.

Úsilie o zefektívnenie rozsahu a využitia ľudských zdrojov GSR sa premietlo do zníženia plánu pracovných miest o 20 miest, čím ich celkový počet v pláne ER/R na rok 2012 dosiahol číslo 3 153.

Rozpočet ER/R na rok 2012 bol zostavený vo výške 533,9 milióna EUR. Na konci roka 2012 bola viazaná suma 489,9 milióna EUR, zatiaľ čo 44 miliónov EUR sa zrušilo. V roku 2012 bola teda miera čerpania rozpočtových prostriedkov 91,8 %.

Hlavnými dôvodmi pre zrušenie rozpočtových prostriedkov vo výške 44 milióna EUR sú:

— nevyčerpané prostriedky určené na cestovné výdavky delegácií (14,7 milióna EUR),

— nevyčerpané prostriedky určené na tlmočenie (5,9 milióna EUR),

— žiadna úprava platov (7,4 milióna EUR),

— nižšia potreba výdavkov súvisiacich s úradným vestníkom (0,9 milióna EUR),

— neobsadené pracovné miesta v pláne pracovných miest a nižšie mzdové náklady (6,4 milióna EUR),

— nižšia potreba pokrytia ostatných výdavkov na personál (napr. zmluvní zamestnanci, vyslaní národní experti) a služobné cesty (3 milióny EUR),

— menšia potreba organizácie zasadnutí, technického vybavenia a kancelárskeho zariadenia (1,5 milióna EUR),

— nevyužitie rezervy (2 miliónov EUR).

Čo sa týka zrušených rozpočtových prostriedkov, malo by sa poznamenať, že prvé štyri body (29 miliónov EUR) závisia od činností/opatrení členských štátov, to znamená využitie finančných prostriedkov pridelených delegáciám na cestovné a tlmočenie, rozhodnutia o úprave platov a spôsob, ako a kedy sa legislatívne rozhodnutia uverejnia v úradnom vestníku.

3. CIELE A ROZPOČET NA ROZPOČTOVÝ ROK 2012

3.1. Hlavné administratívne ciele

Hlavnými administratívnymi cieľmi Generálneho sekretariátu Rady na rok 2012 bolo:

— zabezpečiť kontinuálnu podporu pre predsedu Európskej rady a Radu,

— pokračovať v procese administratívnej modernizácie s cieľom zvýšiť kvalitu svojej organizácie,

— pripraviť prispôsobenie sa vlastnej organizácie pristúpenia Chorvátska v júli 2013.

3.2. Zostavenie rozpočtu Európskej rady a Rady v roku 2012

3.2.1. Všeobecné smerovanie

Pri zostavovaní rozpočtu Európskej rady a Rady v roku 2012 sa vychádzalo z dvoch samostatných postupov:

1. z návrhu rozpočtu na rok 2012 z marca 2011 a

2. z opravného listu k návrhu rozpočtu na rok 2012 z augusta 2011 s ohľadom na pristúpenie Chorvátska.

Rozpočet ER/R na rok 2012 vychádzal z cieľa nulového nárastu finančných prostriedkov v porovnaní s úrovňou v roku 2011. Okrem tohto nulového rastu sa znížili rozpočtové prostriedky pre niektoré konkrétne položky, pričom sa zohľadnilo plnenie rozpočtu v predchádzajúcich rokoch.

Príprava na pristúpenie Chorvátska si vyžadovala vyčlenenie zdrojov už na rok 2012, a to najmä na chorvátsky jazyk (prekladatelia a právnici lingvisti) a na uverejnenie acquis communautaire v tomto jazyku. Z tohto dôvodu Komisia 30. júna 2011 vyzvala inštitúcie, aby do 5. augusta 2011 predložili svoje návrhy na zdroje súvisiace s týmto pristúpením, ktoré sa začlenili do opravného listu k návrhu rozpočtu EÚ na rok 2012. GSR navrhol v záujme vysporiadania sa s požiadavkami, ktoré kladie pristúpenie Chorvátska, zvýšiť navrhovaný rozpočet na rok 2012 o 1 375 000 EUR.

3.2.2. Rozpočet na rok 2012

Rozpočtový orgán zostavil rozpočet ER/R na rok 2012 v celkovej výške 533,9 milióna EUR.

Na rozdiele vo výške – 29,3 milióna EUR (– 5,2 %) v porovnaní s rozpočtom na rok 2011 sa podieľali tieto položky:

— zníženie zálohových platieb za budovu Europa o 10 miliónov EUR,

— zníženie cestovných výdavkov delegácií o 9 miliónov EUR,

— zníženie sumy za tlmočenia o 8 miliónov EUR,

— zníženie rezervy na nepredvídané výdavky o 4 miliónov EUR,

— zníženie vo výške 2,5 milióna EUR v súvislosti so zmluvami týkajúcimi sa budov prevedenými na ESVČ,

— nárast prevádzkových výdavkov (napr. zákonné a zmluvné záväzky) o 2,8 milióna EUR,

— nárast sumy určenej na prípravu pristúpenia Chorvátska o 1,4 milióna EUR, na ktorom sa podieľali tieto položky: — výdavky na zmluvných zamestnancov: 400 000 EUR, — úradný vestník/acquis communautaire: 550 000 EUR, — budovy, zariadenie a prevádzkové výdavky: 425 000 EUR.

Plán pracovných miest sa na rok 2012 znížil o 20 miest – z 3 173 na 3 153.

V tabuľke 1 je uvedený prehľad zostavenia rozpočtu na rok 2012 podľa jednotlivých kategórií. Vzhľadom na dodatočné zdroje na prípravu pristúpenia Chorvátska predstavoval nominálny pokles ER/R v roku 2012 oproti roku 2011 5,2 %. Rozpočet ER/R sa vzhľadom na odhadovanú infláciu v roku 2012 v skutočnosti v reálnych hodnotách znížil o 7 %.

Tabuľka 1

Rozpočet ER/R na rok 2012 v porovnaní s rokom 2011 (podľa kategórií)

(EUR) Kategória Rozpočet na rok 2011 Návrh rozpočtu na rok 2012 Opravný list (CRO) Konečný rozpočet na rok 2012 Rozdiel 2012/2011 1 2 3 4 = 2 + 3 5 = 4/1 Plán pracovných miest 288 302 206 294 797 000 — 294 797 000 2,3 % Výdavky na ostatných zamestnancov 24 586 301 23 065 000 425 000 23 490 000 –4,5 % Budovy 38 255 000 38 153 000 350 000 38 503 000 0,6 % Systémy IT 35 782 000 36 091 000 25 000 36 116 000 0,9 % Náklady na tlmočenie 94 722 973 86 723 000 — 86 723 000 –8,4 % Cestovné výdavky delegácií 33 675 000 24 675 000 — 24 675 000 –26,7 % Úradný vestník 5 193 000 4 626 000 550 000 5 176 000 –0,3 % Hlava III (prevedené v roku 2012 na ESVČ) 2 536 000 — — — – 100,0 % Rôzne 19 210 000 17 415 000 25 000 17 440 000 –9,2 % Rezerva 6 000 000 2 000 000 — 2 000 000 –66,7 % Súčet (okrem nadobudnutia) 548 262 480 527 545 000 1 375 000 528 920 000 –3,5 % Nadobudnutie nehnuteľného majetku 15 000 000 5 000 000 — 5 000 000 –66,7 % Celkový súčet 563 262 480 532 545 000 1 375 000 533 920 000 –5,2 %

3.2.3. Rozpočet na rok 2012 a okruh 5 finančného výhľadu rozpočtu EÚ

V tabuľke 2 sa uvádza prehľad vývoja rozpočtu ER/R v rokoch 2006 – 2012. Podiel ER/R v rámci okruhu 5 viacročného finančného výhľadu sa znížil z 8,8 % v roku 2006 na 6,2 % v roku 2012.

Pokles, ktorý sa dosiahol v období medzi rokmi 2006 a 2012, je najmä výsledkom obozretného rozpočtového hospodárenia. Významné zníženie v roku 2011 pramenilo z prevedenia zdrojov na ESVČ, pričom pokles v roku 2012 bol výsledkom zníženia finančných prostriedkov na určité činnosti s ohľadom na plnenie z predchádzajúceho roku a na skutočné potreby (napr. tlmočenie a cestovné výdavky delegácií; pozri bod 3.2.2).

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 5 finančného výhľadu v rokoch 2006 – 2012

(sumy v bežných cenách)) 2006 2007 2008 2009 (2) 2010 2011 2012 mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 5 6 708 5,5 % 7 115 6,1 % 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % ER/R 592 5,2 % 594 0,3 % 595 0,2 % 603 1,3 % 634 5,1 % 563 –11,2 % 534 –5,2 % Podiel ER/R v okruhu 5 8,8 % 8,3 % 8,0 % 7,9 % 8,0 % 6,9 % 6,2 %

4. CELKOVÝ PREHĽAD PLNENIA ROZPOČTU V ROKU 2012

4.1. Činnosti a ciele v roku 2012

4.1.1. Činnosti Európskej rady a Rady v roku 2012

V správe o finančnej činnosti uvádza GSR informácie o svojich hlavných činnostiach, ktoré sú náležité z finančného hľadiska a ktoré opisujú fungovanie Rady a Európskej rady počas rozpočtového roka.

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval v rokoch 2003 – 2012 GSR. Okrem 4 704„inštitucionálnych“ zasadnutí organizoval GSR v roku 2012 ďalších 2 189 interných zasadnutí, školení, seminárov, informačných stretnutí a brífingov a stretnutí s tretími krajinami.

Tabuľka 3

Počet zasadnutí v rokoch 2003 – 2012

Inštitucionálne zasadnutia 2003 2004 2005 2006 2007 2008 2009 2010 2011 2012 Samity 6 5 3 3 3 5 7 7 9 7 Rady 77 76 80 76 68 81 74 86 85 77 Coreper 134 128 123 120 106 144 140 122 135 140 Pracovné skupiny 4 333 3 971 3 918 4 037 4 183 4 480 4 272 4 127 4 373 4 480 Súčet 4 550 4 180 4 124 4 236 4 360 4 710 4 493 4 342 4 602 4 704 Ostatné zasadnutia 2 209 2 392 2 791 2 713 1 735 2 051 2 021 1 996 2 075 2 189 Celkový súčet 6 759 6 572 6 915 6 949 6 095 6 761 6 514 6 338 6 677 6 893

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2012 bolo v úradnom vestníku uverejnených 958 právnych aktov. Je potrebné poznamenať, že objem právnych aktov závisí od finalizácie právneho procesu pred tým, ako sa môžu tieto akty prepracovať do konečného znenia na uverejnenie v úradnom vestníku.

Tabuľka 4

Počet právnych aktov uverejnených v rokoch 2003 – 2011

2003 2004 2005 2006 2007 2008 2009 2010 2011 2012 Právne akty uverejnené v Ú. v. EÚ 1 045 1 118 1 056 1 317 1 000 1 274 829 825 986 958

4.1.2. Dosiahnutie administratívnych cieľov v roku 2012

Dosiahnutie cieľov stanovených na rozpočtový rok 2012 sa dá zhrnúť takto:

— Plán pracovných miest V roku 2012 prijal GSR 165 úradníkov (147 stálych úradníkov a 18 dočasných zamestnancov). Počas roka odišlo 246 úradníkov (217 stálych úradníkov a 29 dočasných zamestnancov), výsledkom čoho je čisté zníženie o 81 miest v pláne pracovných miest ER/R.

— Modernizácia administratívy V dôsledku riadiacich rozhodnutí, ktoré prijal GSR, sa plán pracovných miest znížil o 20 miest. Zníženie je výsledkom kombinácie presunu činností služby zdravotného poistenia GSR (9 pracovných miest) do PMO Komisie a racionalizácie pracovných postupov v rámci jazykových jednotiek (11 pracovných miest). Ako súčasť snahy o administratívnu modernizáciu a pružné pracovné dojednania a v záujme pomôcť zamestnancom dosiahnuť lepšiu vyváženosť ich pracovného a súkromného života sa v novembri 2012 zaviedli na GSR nové možnosti práce na diaľku (teleworking). Dojednanie za určitých podmienok, medzi inými na základe overiteľných výsledkov a merateľného výkonu, rozširuje možnosti štandardnej a príležitostnej práce na diaľku zamestnancov.

— Finančné hospodárenie GSR v roku pokračovalo v prijímaní opatrení na ďalšie zlepšenie svojho finančného hospodárenia a výkonnosti. Sústredil sa na posilnenie základných znalostí a operačných kompetencií svojich finančných zástupcov. Výsledkom bolo zlepšenie zostavenia a plnenia rozpočtu zo strany povoľovacích úradníkov (menšia miera prerozdeľovania finančných prostriedkov a vyššia miera plnenia rozpočtu v porovnaní s rokom 2011). V kontexte zlepšujúcej sa situácie európskych podnikov, čo sa týka peňažného toku, sa priemerné oneskorenie platieb faktúr naďalej znižovalo a v roku 2012 predstavovalo 19 dní (v roku 2011 to bolo 21, v roku 2010 27 dní; pričom maximálne oneskorenie je 30 dní (nariadenie [KOM(2009) 126 v konečnom znení)].

— Politika v oblasti výstavby budov Projekt obnovy budovy Residence Palace a jej premeny na sídlo Európskej rady a Rady ministrov pokračoval aj v roku 2012 samotnými stavebnými prácami, ktoré medzi inými zahŕňali prvé práce spojené s výstavbou poschodí, umiestnenie izolácie a inštaláciu rôzneho technického vybavenia.

4.2. Príjmy

V tabuľke 5 je uvedený prehľad celkového výsledku príjmových operácií v roku 2012. Výraz „Stanovené nároky 2011“ odkazuje na príkazy na vymáhanie pohľadávok, ktoré boli vydané v roku 2011, ale sumy sa získali až v roku 2012. Výraz „Stanovené nároky 2012“ zodpovedá vymáhaniam, ktoré sa začali v roku 2012.

Keďže príjmové operácie z roku 2011 sa týkajú iba dokončenia procesu vymáhania nezaplatených pohľadávok v roku 2012, analýza príjmových operácií sa sústreďuje na vymáhania začaté v roku 2012 a na celkový súhrn.

Tabuľka 5

Prehľad príjmových operácií v rozpočte na rok 2012

(EUR) Hlava Kapitola Stanovené nároky 2011 Vybrané príjmy v roku 2011 Stanovené nároky 2012 Vybrané príjmy v roku 2012 Stanovené nároky celkom 2011 + 2012 Vybrané príjmy celkom 2011 + 2012 Má sa vybrať v roku 2013 1 2 3 4 5 = 1 + 3 6 = 2 + 4 7 = 5 – 6 4 Rôzne dane, odvody a poplatky Spoločenstva 1 781 885 1 613 558 56 728 674 55 732 900 58 510 539 57 346 459 1 164 080 40 Odvody z odmien zamestnancov 0 0 25 237 663 25 237 663 25 237 663 25 237 663 0 41 Príspevky do systému dôchodkového zabezpečenia 1 781 895 1 613 558 31 491 011 30 495 238 33 272 876 32 108 796 1 164 080 5 Príjmy z administratívnej činnosti 8 710 247 8 509 259 40 751 445 31 791 610 49 461 692 40 300 869 9 160 823 50 Výnosy z predaja hnuteľného a nehnuteľného majetku 55 493 57 947 4 690 3 200 60 183 61 147 - 965 51 Výnosy z nájmu 50 917 50 917 322 152 287 378 373 068 338 295 34 773 52 Príjmy z investícií alebo poskytnuých úverov, bankové a iné úroky 161 92 525 92 525 92 686 92 525 161 55 Príjmy za poskytnuté služby a práce 124 562 124 016 183 407 179 254 307 969 303 270 4 699 55 Príjmy ESVČ za poskytnuté služby a práce atď. 2 788 6 334 595 6 327 661 6 337 383 6 327 661 9 722 57 Ostatné príspevky a náhrady spojené s administratívnou činnosťou 8 191 127 7 991 179 33 250 315 24 462 809 41 441 442 32 453 988 8 987 453 58 Rôzne náhrady 0 0 171 611 71 561 171 611 71 561 100 050 58 Rôzne náhrady ESVČ 285 200 285 200 392 150 367 221 677 350 652 421 24 929 6 Príspevky a platby vrátené na základe dohôd Spoločenstva atď. 9 324 9 324 1 147 035 503 774 1 156 359 513 098 643 261 63 Príspevky v rámci osobitných dohôd 9 324 9 324 1 147 035 503 774 1 156 359 513 098 643 261 7 Úroky z omeškania 0 0 395 395 395 395 0 9 Rôzne príjmy 1 966 534 1 586 730 3 552 1 263 2 289 Súčet 10 503 403 10 132 676 98 629 134 88 029 409 109 132 537 98 162 085 10 970 453

Celkový objem príjmových operácií v oblasti stanovených nárokov, t. j. vydaných príkazov na vymáhanie pohľadávok, v roku 2012 predstavoval 109 miliónov EUR. Z tejto sumy sa 98 milióna EUR (91 %) získalo v tomto rozpočtovom roku a 11 milióna EUR (9 %) sa získa v roku 2013.

Takmer 60 % (57 miliónov EUR) z celkového objemu získaných príjmov v roku 2012 súvisí s daňami, odvodmi a poplatkami Spoločenstva vybranými od zamestnancov GSR. 25 miliónov EUR z tejto sumy tvoria odvody z odmien zamestnancov. 32 miliónov EUR predstavujú príspevky a presuny dôchodkových práv do systému dôchodkového zabezpečenia.

Zvyšných 40 % (40 miliónov EUR) sa získalo z rôznych administratívnych činností. Táto suma pochádza najmä z týchto zdrojov:

— z vrátenia časti finančných prostriedkov, ktoré sa vyplatili členským štátom v predchádzajúcich rokoch v rámci financovania cestovných výdavkov delegátov, po vykázaní týchto výdavkov za rok 2010 (7,5 milióna EUR) a 2011 (15,4 milióna EUR) (kapitola 57),

— z vrátenia platieb členskými štátmi za doplnkové tlmočenie do niektorých jazykov na žiadosť (7,1 milióna EUR) (kapitola 57),

— z prevodu finančných prostriedkov z ESVČ do GSR, ktoré boli zálohovými platbami za služby, ktoré GSR poskytoval ESVČ (6,3 milióna EUR – kapitola 55 a 0,7 milióna EUR – kapitola 58),

— z príspevkov ostatných inštitúcií a platieb úradníkov Rady za detské jasle Rady (1,1 milióna EUR) (kapitola 57).

4.3. Výdavky v roku 2012

4.3.1. Prehľad plnenia rozpočtu v rokoch 2004 – 2012

Celková miera plnenia rozpočtu ER/R za posledných deväť rokov bola v priemere 96 % (graf 1). Miera plnenia sa týka záväzkov prijatých počas rozpočtového roka.

Samotné ročné platby boli počas tohto obdobia na úrovni 81 % rozpočtu. Rozdiel medzi celkovým plnením a výškou platieb v danom roku (t. j. nezaplatených záväzkov) sa v súvislosti s povinnými platbami preniesol v súlade s článkom 9 ods. 4 nariadenia o rozpočtových pravidlách do ďalšieho rozpočtového roka.

Prenesené rozpočtové prostriedky sa delia do dvoch hlavných kategórií: činnosť GSR a budovy. Prvá kategória sa vzťahuje na záväzky vyplývajúce zo zmlúv, ktoré sa riadne uzavreli pred koncom rozpočtového roku, no v prípade ktorých sa tovar ešte nedodal, a/alebo za ktoré sa do konca roka nedoručili faktúry.

Graf 1

Celkové plnenie rozpočtu v rokoch 2004 – 2012

Druhá kategória sa týka nadobudnutia budov GSR, ako je budova LEX, detské jasle a budova Europa. GSR dokázal v niekoľkých posledných rokoch na financovanie týchto nadobudnutí použiť úspory získané pri plnení rozpočtu.

V roku 2012 sa v rámci nadobudnutia budovy Europa uskutočnili dve platby: prvá vo februári vo výške 5 miliónov EUR a druhá v decembri vo výške 10 miliónov EUR.

4.3.2. Čerpanie rozpočtových prostriedkov podľa kategórií v roku 2012

Analýza výdavkov za rok 2012 sa uvádza na úrovni 10 najvýznamnejších kategórií výdavkov.

V tabuľke 6 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2012 nevyužili.

Tabuľka 6

Prehľad plnenia rozpočtu v roku 2012 (podľa kategórií)

(EUR) Kategória Rozpočet na rok 2012 (pôvodný) Rozpočet na rok 2012 (3) (konečný) Záväzky Miera plnenia Zrušené rozpočtové prostriedky 1 2 3 4 = 3/2 5 = 2 – 3 Plán pracovných miest 294 797 000 294 797 000 280 945 901 95,3 % 13 851 099 Výdavky na ostatných zamestnancov 23 490 000 23 490 000 20 460 594 87,1 % 3 029 406 Budovy 38 503 000 39 773 000 38 906 426 97,8 % 866 574 Počítačové systémy 36 116 000 36 116 000 35 987 499 99,6 % 128 501 Náklady na tlmočenie 86 723 000 79 517 346 73 648 026 92,6 % 5 869 320 Cestovné výdavky delegácií 24 675 000 20 095 654 5 425 528 27,0 % 14 670 126 Úradný vestník 5 176 000 5 176 000 4 306 791 83,2 % 869 209 Rôzne 17 440 000 17 955 000 15 241 542 84,9 % 2 713 458 Rezerva 2 000 000 2 000 000 — — 2 000 000 Súčet (okrem nadobudnutia) 528 920 000 518 920 000 474 922 307 91,5 % 43 997 693 Nadobudnutie nehnuteľného majetku 5 000 000 15 000 000 15 000 000 100,0 % — Celkový súčet 533 920 000 533 920 000 489 922 307 91,8 % 43 997 693

Celková miera plnenia rozpočtu na rok 2012 vrátane zálohových platieb za budovu Europa predstavuje 91,8 %.

Rozdiel medzi odhadmi pôvodného rozpočtu a jeho plnením sa môže vysvetliť takto:

— Skutočnosť, že v roku 2011 a 2012 sa neuskutočnili žiadne mzdové úpravy viedla v kategórii plán pracovných miest k nižšiemu čerpaniu prostriedkov vo výške 7,4 milióna EUR. V dôsledku nízkej miery obsadenosti miest v pláne pracovných miest (v priemere 93 % (4)) sa nevyčerpala suma vo výške ďalších 4,4 milióna EUR. Zvyšné 2 milióny EUR súvisia hlavne s nižšími potrebami na nároky, ktoré sa predpokladali v rámci služobného poriadku (napr. príspevky na domácnosť a iné príspevky).

— Takmer polovica z celkových úspor (1,4 milióna EUR z 3 miliónov EUR) súvisí v kategórii výdavkov na ostatných zamestnancov s nižšími platbami pre zmluvných zamestnancov, vyslaných národných expertov a ostatné externé služby. Nižšie čerpanie nákladov v súvislosti so služobnými cestami zodpovedá úspore vo výške 1,1 milióna EUR.

— Celkové plnenie výdavkov súvisiacich s budovami (bez budovy Europa) viedlo k úsporám vo výške 0,9 milióna EUR. Z tejto sumy 0,4 milióna EUR je v dôsledku nižších nákladov na vodu, plyn a elektrinu, kým zvyšná časť zodpovedá úsporám v oblasti zariaďovania priestorov, inštalačných prác a údržby.

— Nevyčerpaná suma 5,9 milióna EUR na tlmočenie. Malo by sa poznamenať, že toto nevyčerpanie je konečným výsledkom prevodu 9,4 milióna EUR z finančných prostriedkov pridelených na tlmočenie do finančného balíka určeného na cestovné náklady delegácií (5) a 0,2 milióna EUR na pokrytie dodatočných výdavkov na právne zastupovanie Rady. Konečný výsledok takisto zahŕňa spätný presun 2,4 milióna EUR z niektorých finančných balíkov určených na cestovné na účely pokrytia ďalšieho tlmočenia do niektorých jazykov.

— Suma, ktorá bola k dispozícii na cestovné výdavky delegácií predstavovala po presunoch 34,1 milióna EUR. Pôvodný rozpočet bol 24,7 milióna EUR, do ktorého sa presunula suma vo výške 9,4 milióna EUR z úspor v určitých finančných balíkoch pridelených na tlmočenie. Na druhej strane sa počas roka presunulo 2,4 milióna EUR na financovanie ďalšieho tlmočenia do niektorých jazykov. Keďže členské štáty museli vrátiť nepoužité prostriedky z minulých rokov, na následné platby sa v rozpočte na rok 2012 viazalo len 5,4 milióna EUR. Toto nevyčerpanie prostriedkov v roku 2012 takisto umožnilo presun 10 miliónov EUR na dodatočnú platbu pre budovu Europa, 1,3 milióna EUR na zariadenie a inštalačné práce v budove Justus Lipsius a 0,3 milióna na výdavky v súvislosti s určitými zasadnutiami v Bruseli.

— Rozpočtové prostriedky na úradný vestník sa vyčerpali na 83 %. Zrušená suma vo výške 0,9 milióna uvedená v tabuľke 6 zodpovedá hlavne nižšiemu počtu spolurozhodovaní a iným právnym aktom uverejneným v roku 2012 v úradnom vestníku.

— Relatívne nízku mieru čerpania v kategórii Rôzne vysvetľujú tieto faktory: — znížené finančné požiadavky na dokumentáciu, publikácie a verejné podujatia (0,9 milióna EUR), — menšie finančné požiadavky na organizáciu zasadnutí vrátane protokolu, konferencií a nákladov na občerstvenie (0,7 milióna EUR), — menšia požiadavka na určité technické vybavenie, ako je napríklad multimediálne zariadenie v konferenčných miestnostiach (0,5 milióna EUR), — menšie požiadavky na dopravu, nábytok (0,2 milióna EUR) a kancelárske potreby (0,1 milióna EUR).

— V rámci celkového nižšieho čerpania rozpočtových prostriedkov bolo možné prerozdeliť okrem 5 miliónov EUR vyčlenených v rozpočte na zálohové platby súvisiace s budovou Europa ešte ďalších 10 miliónov EUR.

4.3.3. Úpravy rozpočtu v roku 2012

V rozpočtovom roku 2012 boli rozpočtové prostriedky prerozdelené rôznymi presunmi. V tabuľke 7 sa uvádzajú rozhodnutia, ktorými sa upravovali rozpočtové prostriedky v rokoch 2008 – 2012.

Tabuľka 7

Počet úprav rozpočtu podľa ich druhu v rokoch 2008 – 2012

Úprava Rok Druh Právny základ (6) 2008 2009 2010 2011 2012 Opravné rozpočty Čl. 29 NRP 0 1 0 0 0 Presun B Čl. 22 NRP 72 46 47 23 23 Presun C Čl. 22 NRP 3 2 2 2 2 Presun D Čl. 24 NRP 1 0 0 0 0 Súčet 76 49 49 25 25

Cieľom presunov C, pri ktorých je informovaný rozpočtový orgán (v súlade s článkom 22 nariadenia o rozpočtových pravidlách), bolo posilnenie týchto položiek:

— presun C1 z 31.5.2012: — dodatočné výdavky na právne zastupovanie v súvislosti s neočakávanými antidumpingovými prípadmi (240 000 EUR),

— presun C2 z 29.11.2012: — zálohové platby na budovu Europa (10 miliónov EUR), — dodatočné výdavky (1 270 000 EUR) na tri projekty v budove Justus Lipsius: skvalitnenie núdzových východov (217 000 EUR), výmena chladiacich jednotiek klimatizácie (318 000 EUR) a vybudovanie lokálnych dátových centier (735 000 EUR), — rozpočet určený na odbornú prípravu: presun prostriedkov zo zrušeného štipendijného programu (26 000 EUR).

Rozpočet Európskej rady a Rady bol v roku 2012 na základe článku 22 ods. 4 nariadenia o rozpočtových pravidlách upravený v rámci vlastného oddielu 23 presunmi B. Aj keď sa pri týchto presunoch nevyžaduje predchádzajúce informovanie rozpočtového orgánu, musia byť náležite odôvodnené, a to pokiaľ ide o riadky, z ktorých aj do ktorých sa rozpočtové prostriedky majú presunúť.

V tabuľke 8 sa uvádza prehľad rozpočtových položiek, ktoré sa v roku 2012 výrazne (7) upravili rôznymi presunmi.

Tabuľka 8

Rozpočtové položky, v ktorých v roku 2012 došlo k výrazným presunom

(EUR) Položka/Článok Názov Pôvodný rozpočet na rok 2012 Presuny Konečné rozpočtové prostriedky Rozdiel 2002 Nadobudnutie nehnuteľného majetku 5 000 000 10 000 000 15 000 000 200 % 2003 Zariadenie priestorov 8 030 000 1 602 500 9 632 500 20 % 2004 Práce na zaručenie bezpečnosti priestorov 1 110 000 – 325 000 785 000 –29 % 2010 Upratovanie a údržba 12 861 000 – 390 000 12 471 000 –3 % 2012 Bezpečnosť a stráženie budov 9 412 000 532 000 9 944 000 6 % 2100 Nadobudnutie vybavenia a softvéru 7 969 000 827 273 8 796 273 10 % 2101 Externá pomoc s počítačovými systémami 19 032 000 – 291 121 18 740 879 –2 % 2102 Servis a údržba vybavenia a softvéru 4 891 000 300 648 5 191 648 6 % 2103 Telekomunikácie 4 224 000 – 836 800 3 387 200 –20 % 2120 Nákup a výmena technického zariadenia atď. 4 243 000 – 809 000 3 434 000 –19 % 2122 Nájom, servis, údržba a oprava technického zariadenia 580 000 300 000 880 000 52 % 2200 Cestovné výdavky delegácií 24 675 000 –4 579 346 20 095 654 –19 % 2202 Náklady na tlmočenie 86 723 000 –7 205 654 79 517 346 –8 % 2203 Výdavky na pohostenie a reprezentáciu 2 000 000 377 000 2 377 000 19 % 2205 Organizovanie konferencií, kongresov a zasadnutí 800 000 – 400 000 400 000 –50 % 2210 Výdavky na dokumentáciu a knižnicu 513 000 883 000 1 396 000 172 % 2230 Kancelárske potreby 657 000 – 265 000 392 000 –40 % 2236 Výdavky na právne zastupovanie a súdne trovy, škody, náhrady 600 000 590 000 1 190 000 98 %

4.4. Prenesené rozpočtové prostriedky

4.4.1. Čerpanie rozpočtových prostriedkov prenesených z roku 2011 do roku 2012

Ako sa uvádza v tabuľke 9, z roku 2011 sa do roku 2012 preniesla suma 41,5 milióna EUR. Prenesené sumy sa v porovnaní s rokom 2011 znížili o 8,3 milióna EUR.

Tabuľka 9

Čerpanie rozpočtových prostriedkov prenesených z roku 2011 do roku 2012 (podľa kategórií)

(EUR) Kategória Rozpočtové prostriedky prenesené z roku 2011 Platby v roku 2012 Miera plnenia Zrušené rozpočtové prostriedky 1 2 3 = 2/1 4 = 1 – 2 Plán pracovných miest 318 160 316 662 99,5 % 1 499 Výdavky na ostatných zamestnancov 3 233 722 2 529 707 78,2 % 704 015 Budovy 8 092 005 6 015 243 74,3 % 2 076 762 Počítačové systémy 17 074 869 16 046 010 94,0 % 1 028 859 Náklady na tlmočenie 5 599 875 5 507 872 98,4 % 92 003 Cestovné výdavky delegácií — — — — Úradný vestník 2 348 791 1 016 989 43,3 % 1 331 802 Hlava III 19 079 4 029 21,1 % 15 050 Rôzne 4 808 554 4 137 433 86,0 % 671 121 Rezerva — — — — Súčet 41 495 055 35 573 944 85,7 % 5 921 111

Miera čerpania rozpočtových prostriedkov prenesených z roku 2011 bola 85,7 %. Aj keď sa v porovnaní s predchádzajúcim rokom sa miera čerpania zvýšila, stále sa celkovo nedosiahla očakávaná úroveň (viac ako 95 %).

Hlavnými dôvodmi nízkej miery čerpania sú:

— Čiastočné alebo úplné nevykonanie prác/nedodanie tovaru/neposkytnutie služieb, ktoré si počas tohto roka objednal GSR.

— Faktúry za vykonané práce/dodaný tovar/poskytnuté služby neboli ešte doručené. Treba vziať do úvahy, že toto nevyhnutne zaťaží rozpočet v budúcich rokoch.

4.4.2. Rozpočtové prostriedky prenesené z roku 2012 do roku 2013

Rozpočtové prostriedky prenesené z roku 2012 do roku 2013 predstavovali 46 miliónov EUR (tabuľka 10).

Tabuľka 10

Rozpočtové prostriedky prenesené z roku 2012 do roku 2013 (podľa kategórií)

(EUR) Kategória Rozpočet na rok 2012 (pôvodný) Rozpočet na rok 2012 (8) (konečný) Záväzky Rozpočtové prostriedky prenesené do roku 2013 Miera prenesených rozpočtových prostriedkov 1 2 3 4 5 = 4/3 Plán pracovných miest 294 797 000 294 797 000 280 945 901 471 458 0,2 % Výdavky na ostatných zamestnancov 23 490 000 23 490 000 20 460 594 3 425 715 16,7 % Budovy 38 503 000 39 773 000 38 906 426 12 669 803 32,6 % Počítačové systémy 36 116 000 36 116 000 35 987 499 17 525 448 48,7 % Náklady na tlmočenie 86 723 000 79 517 346 73 648 026 6 048 263 8,2 % Cestovné výdavky delegácií 24 675 000 20 095 654 5 425 528 — 0,0 % Úradný vestník 5 176 000 5 176 000 4 306 791 777 798 18,1 % Rôzne 17 440 000 17 955 000 15 241 542 5 082 161 33,3 % Rezerva 2 000 000 2 000 000 — — — Súčet (okrem nadobudnutia) 528 920 000 518 920 000 474 922 307 46 000 647 9,7 % Nadobudnutie nehnuteľného majetku 5 000 000 15 000 000 15 000 000 — — Celkový súčet 533 920 000 533 920 000 489 922 307 46 000 647 9,4 %

Sumy prenesené z roku 2012 do roku 2013 pochádzajú hlavne z týchto kategórií:

— Počítačové systémy: 17,5 miliónov EUR, z čoho 8,1 miliónov EUR sa vzťahovalo na externú pomoc, 5,7 milióna EUR na vybavenie a softvér a 1,9 milióna EUR na servis a údržbu a 1,8 milióna EUR na telekomunikácie.

— Budovy: 12,7 milióna EUR, kde práce súvisiace so zariaďovaním tvoria 6,8 milióna EUR, bezpečnosť a stráženie 2 milióny EUR, čistenie a údržba 1,5 milióna EUR a elektrina, voda, plyn a vykurovanie spolu ďalších 1,2 milióna EUR.

— Náklady na tlmočenie: 6 miliónov EUR.

— Rôzne: 5,1 milióna EUR vrátane 2 miliónov EUR na technické vybavenie, 1,8 milióna EUR na informačnú a publikačnú činnosť a 1 milión EUR na náklady na zasadnutia a konferencie.

— Výdavky na ostatných zamestnancov: 3,4 milióna EUR.

— Úradný vestník: 0,8 milióna EUR.

4.5. Pripísané príjmy

4.5.1. Pripísané príjmy, ktoré vznikli pred rokom 2012

Suma pripísaných príjmov, ktoré vznikli pred rokom 2012, predstavovala 44,4 milióna EUR. Z tejto sumy sa 38,8 milióna EUR vzťahovalo na činnosti GSR. Počas rozpočtového roka bolo viazaných 38,4 milióna EUR, čím sa ďalej do roku 2013 prenieslo 0,45 milióna EUR.

Ďalšiu časť z pripísaných príjmov, ktoré vznikli pred rokom 2012 (5,6 milióna EUR) predstavujú sumy, ktoré v roku 2011 presunula ESVČ Rade na pokrytie výdavkov za služby vymedzené v rôznych dohodách o úrovni služieb (SLA) medzi týmito dvoma inštitúciami a ktoré vykonával GSR.

Tabuľka 11

Čerpanie pripísaných príjmov, ktoré vznikli pred rokom 2012 (podľa kategórií)

(EUR) Kategória Pripísané príjmy, ktoré vznikli pred rokom 2012 Záväzky Disponibilné pripísané príjmy 1 2 3 = 1 – 2 Plán pracovných miest 1 197 426 1 197 307 119 Výdavky na ostatných zamestnancov 2 514 142 2 267 414 246 728 Budovy 929 783 802 223 127 560 Počítačové systémy 1 622 061 1 551 677 70 384 Náklady na tlmočenie 5 277 857 5 277 857 — Cestovné výdavky delegácií 26 404 686 26 404 686 — Úradný vestník 194 897 194 897 — Rôzne 673 432 663 023 10 409 Súčet ER/R 38 814 284 38 359 083 455 201 SLA s ESVČ 5 611 152 5 379 947 231 205 Celkový súčet 44 425 436 43 739 031 686 405

4.5.2. Pripísané príjmy, ktoré vznikli v roku 2012

Celkové pripísané príjmy, ktoré vznikli v roku 2012, predstavovali 40,7 milióna EUR (tabuľka 12). Z tejto sumy predstavuje 7 miliónov EUR sumu, ktorú ESVČ presunula Rade.

Pripísané príjmy v roku 2012, ktoré sa vzťahovali na činnosti GSR, predstavovali 33,7 milióna EUR. Počas rozpočtového roka sa použilo 0,7 milióna EUR, pričom 33 miliónov EUR sa v súlade s článkom 10 nariadenia o rozpočtových pravidlách prenieslo do roku 2013.

Tabuľka 12

Čerpanie pripísaných príjmov, ktoré vznikli v roku 2012 (podľa kategórií)

(EUR) Kategória Pripísané príjmy, ktoré vznikli pred rokom 2012 Záväzky Disponibilné pripísané príjmy 1 2 3 = 1 – 2 Plán pracovných miest 784 727 — 784 727 Výdavky na ostatných zamestnancov 1 404 014 168 488 1 235 526 Budovy 605 059 287 247 317 813 Počítačové systémy 473 960 91 698 382 262 Náklady na tlmočenie 7 114 352 — 7 114 352 Cestovné výdavky delegácií 22 860 824 — 22 860 824 Úradný vestník 127 337 — 127 337 Rôzne 371 086 118 825 252 261 Súčet ER/RCE/C 33 741 360 666 258 33 075 101 SLA s ESVČ 6 980 083 4 510 007 2 470 077 Celkový súčet 40 721 443 5 176 265 35 545 178

Väčšina (68 %) pripísaných príjmov sa vzťahuje na cestovné výdavky delegácií (22,9 milióna EUR). Suma 7,1 milióna EUR na tlmočenie pochádza z navýšenia platieb na určité jazyky, ktorými sa pokrylo ďalšie tlmočenie v týchto jazykoch. Zvyšná časť sa týka najmä vrátených súm, ktoré súvisia s rôznymi administratívnymi činnosťami Rady.

(1) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie.

Všetky ostatné odkazy na nariadenie o rozpočtových pravidlách v tomto dokumente sa vzťahujú na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, ktoré sa uplatňovalo počas rozpočtového roka 2012.

(2) Konečný rozpočet po znížení o 40 miliónov EUR pre európsky plán na oživenie hospodárstva v decembri 2009 bol 563 miliónov EUR.

(3) Zahŕňa vnútorné prerozdelenie rozpočtových prostriedkov.

(4) Priemerná miera obsadenosti v roku 2011 predstavovala 92 %. Na príslušné rozpočtové prostriedky sa v roku 2012 uplatnilo paušálne zníženie vo výške 5,5 %.

(5) GSR v súlade s rozhodnutím 111/07 presúva 66 % nepoužitých prostriedkov z výdavkov na tlmočenie na cestovné výdavky delegátov, ktoré sa použijú počas toho istého rozpočtového roka. V roku 2012 predstavovala táto suma 9,4 milióna EUR.

(6) Nariadenie o rozpočtových pravidlách; nariadenie Rady (ES, Euratom) č. 1605/2002.

(7) Čistá suma prevyšuje 250 000 EUR.

(8) Zahŕňa vnútorné prerozdelenie rozpočtových prostriedkov.